**Пән:** Өзін – өзі тану

**Мектебі:** ШҚО Аягөз қаласы "№3 жалпы орта білім беретін аралас мектеп" КММ

**Күні:**  05.09.2019 ж

**№:** 2 сабақ

**Мұғалімі:** \_Даутбаева Н.Т

**Сыныбы:** 6

**Оқушылардың саны: 24**

**Тақырыбы:** Ақиқатты іздеу жолында

**Құндылығы:** Ақиқат.

**Қасиеттері:** адалдық, шыншылдық

|  |  |
| --- | --- |
| ***Мақсаты:*** Оқушыларға ақиғатты танудың маңыздылығын түсіндіре отырып, ақиқат құндылығының мәнін ашу.  ***Міндеттері:***   1. **Білімділік:** «ақиқат», «адалдық» ұғымдарын түсіндіру. 2. **Дамытушылық:** оқушылардың бойындағы шыншылдық қасиеттерін дамыту 3. **Тәрбиелік:** адалдыққа, шыншылдыққа тәрбиелеу. | ***Ресурстар:***  *(материалдар, дереккөздер)* |
| **Сабақтың барысы:**   1. **Ұйымдастыру кезеңі.**   Оқушылармен амандасу,  5Т ережесін сақтау.  Т-Тәртіп  Т-талап  Т-тыныштық  Т-татулық  Т-тазалық  **Жағымды көңіл күйге келу.**  **«Нұрға бөлену»**  Ыңғайланып отырыңыздар, денелеріңізді түзу ұстаңыздар. Аяқ - қолыңызды айқастырмаңыз, қолыңызды тізеге немесе үстелге қоюға болады. Көздеріңізді жұмуларыңызды өтінемін. Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын таза, әсем гүл сіздің әр ойыңызды, әр сезіміңізді, эмоцияңызды тілек қалауыңызды шайып, жүрегіңіздің қауызын ашты. Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Ой мен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, тек ізгі істерді істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды. Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға ба ғыттаңыз, құлақтарыңыз тек жақсы сөз бен әсем әуенді ғана естиді. Нұр көзімізге де жетті. Көзіміз тек жақсыға қарап, бәрінен жақсы лықты ғана көреді. Сіздің басыңыз түгелдей нұрға бөленіп, басыңыз ға тек ізгі, сәулелі ой келеді. Нұр бірте - бірте қарқындап және шұғылана бастайды, сіздің денеңіз ден шығып, жан - жағыңызға сәуле шашады. Осы нұрды туысқанда рыңызға, мұғалімдеріңізге, достарыңызға, таныстарыңызға бағытта ңыз. Нұрды уақытша түсініспей, ренжісіп жүрген адамдарға да бағыттаңыз. Олардың да жүрегі нұрға толсын. Осы нұр бүкіл әлемге: барлық адамдарға, жан - жануарларға, өсім діктерге, тірі жанға таралсын... Ғаламның барлық түкпір - түкпіріне нұр бағыттаңыз. Ойша айтыңыз: «Мен нұрлымын... Нұр менің ішім де... Мен Нұрмын» Осындай Нұр, Махаббат және Тыныштық күйінде отыра тұрыңыз... Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады. Рахмет! | 5-Т ережесі еске түсіру. қайталау  Баяу музыка қойылады. |
| 1. **2. Үй тапсырмасын тексеру**   Оқулықтың 11 бетіндегі № 1 сабақ. Ғалым Бақыткерейұлының «Ақиқаттың айнасы» мәтінін түсініп оқып келу. 3тапсырма орындау  ***Сұрақтар:***  1***.*** Балалар арасында айна үшін туған үлкен даудың себебі не деп ойлайсындар?  2. Аңыз неліктен "Ақиқаттың айнасы" деп аталған?  3. Сенің пайымдауынша, ақиқат деген не? Нақты мысалдар келтір  4. Адамның қандай қасиеттері ақиқатқа жетелейді?  5. Өзің шындықтыпен бетпе-бет келген кезін болды ма? Мысал келтір. |  |
| **3. Дәйексөз.**  **Тек ақиқат білім ғана күдік туғызбайды,**  **ол өмірді бағалауға, тұрмыс құруға үйретеді.**  **Шоқан Уалиханов**  Хормен қайталату, дәптерге жазғызу.  Ұл балалар қайталайды, қыздар қайталайды, сосын бәрі түгел хормен айтады.  **Сұрақтар:**  1. Дәйексөздің мағынасын қалай түсіндіндер.  Балалардың жауабын қорытындылаймын. | Шоқан Шыңғысұлы Уәлиханов (шын есімі Мұхаммед Қанафия; 1835, Қостанай облысы Сарыкөл ауданы Құсмұрын жері — 10 сәуір 1865, Көшентоған, Жетісу) — қазақтың ұлы ғалымы, XIX ғасырдың екінші жартысында Қазақстанда туған демократтық, ағартушылық мәдениеттің тұңғыш өкілдерінің бірі, шығыстанушы, тарихшы, фольклоршы, этнограф,   географ, ағартушы. |
| **4. Әңгімелеу.**  **Адал бала**  **Корей ертегісі**  Ерте- ерте ертеде таулы ауылда бір бала өмір сүріпті. Оның жалғыз анасы ғана бар екен. Ол ағаш кесіп, базарға сатып, анасына көмектеседі екен. Күндердің күнінде бала ағып жатқан тау суына жуынбақшы болады.Өзен жағасында өсіп тұрған үлкен мәуе бәйтеректі көріп: Осы ағаш біраз табыс әкеледі, кесіп ала қояйын, - деп балтасын сермей бергенде, суға түсіріп алады. Бала жылап жібереді, оған балта алтыннан да қымбат қой. Ағашты енді немен кеседі? Бір кезде ғайыптан бір ақсақал шыға келеді. Балам неге жылап отырсың? Бала болған жағдайды айтып береді. Жасыңды тый, балам, балтаңды тауып берем,- дейді де суға сүңгіп кетеді. Бір кезде ақсақал судан шығып: -Мынау ма, сенің балтаң? – деп таза алтыннан жасалған балтаны көрсетеді. -Ол не дегеніңіз. Менікі емес! Ақсақал мырс етеді де, суға қайта қойып кетеді. Сәлден соң қолына күміс балтаны ұстап қайта шығады. -Мә, балтаңды ал,- дейді. - Жоқ, ата. Менің балтам темірден жасалған болатын. Ақсақал тағы да суға сүңгіп кетеді. Бұл жолы баланың өз балтасын алып шығады. Бала өз балтасын көріп, қуанып кетеді. Міне, менің балтам осы. Сізге көп-көп рахмет! Ақсақал жымия күліп, баланың басынан сипайды. -Жарайсың, балам! Сен өзгенікін алған жоқсың, алтын мен күміс сенің адал жүрегіңе дақ түсірмеді.Сен енді үш балтаның да иесісің. Оларды базарда сатып, ақша қыл. Осындай ұл өсірген анаң біреуге жалшы болмай, ханшадай болып өмір сүрсін,- деді де, ақсақал көзден ғайып болды. **Сұрақ** .  1. Ақсақал баланы қалай сынап көрді?  2. Бала неліктен алтын, күміс балталардан бас тартты? 3. Баланың іс-әрекетінен нені байқауға болады? Неліктен?  4. Баланың бойындағы жақсы қасиеттері арқылы нені көреміз?  5. Шындықты айту арқылы адам неге көз жеткізе алады? 6. Өзің осындай оқиғаға кездескен кездерін болды ма? Мысал келтір. |  |
| **5. Шығармашылық іс-әрекет, топпен жұмыс**  Баяу музыка қойылады.  Әр топқа тапсырма шарты түсіндіріледі.  Тапсырманы орындауға 10 минут уақыт беріледі.  **1- топ: "Ақиқат"** "Өмірдің өзі -ақиқат" эссе жазу.  **2 – топ: "Адалдық"** Төмендегі сөз тіркестерін пайдаланып, ***«ізгі ниет, ізгі сөз және ізгі іспен өмір сүретін»*** адамға мінездеме беріп, оның портретін жасап, жазып көрсетіңдер.  Тиісті сөздер мен сөз тіркестері: *ізгілік, беделді, зеректі, адам тағдыры, адамзатты сүю, болашақ, рухани, игілік, адамзат бақыты, өзін-өзі жетілдіру, мәнді өмір, адам болып қалу.*  **3 – топ: "Ізгілік"** Өмірін өз қолында" сахналау.  Тапсырманы сынып алдында қорғайды. | Таратпа материалдар, баяу музыка, А3 қағаз, |
| **6. Топпен ән айту.**  **Жас ұландар әні**  Сөзі: Серік Ақсұңқарұлы  Әні: Есжан Әміров  Қазағым менің ұлы елім, Ғаламның ашқан түнегін. Кең байтақ алтын өрісім, Өзіңдей асқақ жүрегім!  **Қайырмасы:** Жас ұландар, жас қырандар, Еркін елдің түлегіміз. Көркейе бер, гүл еліміз, Сен деп соққан жалындап тұр жүрегіміз, Жалындап тұр жүрегіміз. Мен сенің бастау бұлағың, Өзіңе шашу бұл әнім. Сап түзеп шықты нық басып, Қырандай берік ұланың. **Қайырмасы:** Жас ұландар, жас қырандар, Еркін елдің түлегіміз. Көркейе бер, гүл еліміз, Сен деп соққан жалындап тұр жүрегіміз, Жалындап тұр жүрегіміз. Сен маған жұмақ бағысың, Бар әлем сені танысын! Ант берем мәңгі қорқауға, Алаштың арын, намысын! **Қайырмасы:** Жас ұландар, жас қырандар, Еркін елдің түлегіміз. Көркейе бер, гүл еліміз, Сен деп соққан жалындап тұр жүрегіміз, Жалындап тұр жүрегіміз. |  |
| **7. Үй тапсырмасы.**  1. №3 сабақ. Жүсіпбек Аймауытов "Неге арналсаң, соны істе" мәтінін оқып келу.  Дәптердегі №8 тапсрманы орындау. |  |
| **8. Сабақтың қорытынды сәтi.**  Баяу әуен қойылады.  Мұғалім:   * Балалар, бүгінгі сабақтан алған әсерлеріңізді жүректеріңізге салып алыңыздар.   Жақсы ой ойлайық, жақсы сөз сөйлейік, жақсы іс жасайық!  Сабақ аяқталды, сау болыңдар! |  |